Барање 14-1636/1

-  Дали постои државна стратегија за решавање на проблемот со децата кои се на улица и најчесто просат?

Доколу постои, Ве молам за информации кога е усвоена и со каква динамика се спроведува, како и копија од истата.

Одговор:

- Децата на улица не се препознаени како посебна категорија во ниедна меѓународна конвенција, туку се опфатени со мерките на помош и заштита како деца во ризик, и се преземаат мерки за заштита и грижа за детето, неопходни за неговата благосостојба, земајќи ги предвид правата и обврските на неговите родители/старатели или други лица кои правно се одговорни за грижата за детето. Во 2022 година од страна на Државниот совет за превенција од детско престапништво се донесе Национална стратегија за превенција и правда за деца во Република Северна Македонија 2022- 2027 и Акциски план 2022-2023, со која се опфатени сите деца во ризик.

- Дали постојат документи кои се однесуваат на јавна политика во однос на децата кои се на улица и најчесто просат?

Доколу постојат, Ве молам за информации кога таквите акти се усвоени и со каква динамика се спроведуваат, како и копиии од истатите.

Одговор:

- Заштитата и постапување со децата на улица е комплексен проблем и бара мултисекторски приод кој почива на темелите на изградена, организирана и стандардизирана вмрежена законска соработка на сите релевантни владини и невладини организации и институции, како и поединци кои се директно и индиректно вклучени во проблемот „деца на улица“.За подобрување на состојбата и меѓусебната координација во постапување помеѓу институциите и нивните одговорности во однос на децата на улица се изготви Протокол за меѓусекторска соработка за постапување со деца на улица. Во подготовката учествуваа професионалци од различни институции и тоа: Министерството за труд и социјална политика, Завод за социјални дејности, центар за социјална работа, МВР, МОН, МЗ, МП и НВО. Истиот е објавен и на веб страната на министерството.

 [https://www.mtsp.gov.mk/content/pdf/publikacii\_2022/%D0%B4%D0%B5%D1%86%D0%B0%20%D0%BD%D0%B0%20%D1%83%D0%BB%D0%B8%D1%86%D0%B0/Protocol%20[%20Book%20]%20MKD%20-%20WEB.pdf](https://www.mtsp.gov.mk/content/pdf/publikacii_2022/%D0%B4%D0%B5%D1%86%D0%B0%20%D0%BD%D0%B0%20%D1%83%D0%BB%D0%B8%D1%86%D0%B0/Protocol%20%5B%20Book%20%5D%20MKD%20-%20WEB.pdf)

- Дали е направено истражување колку деца на улица просат или се учесници во просењето на дневно ниво во градот Скопје?

Доколку е направено вакво истражување, Ве молам за информација во кој период е направени и за копија од истото.

Одговор:

- По однос на прашањата кои се однесуваат на истражувањата, Министерството за труд и социјална политика нема спроведено истражување.

- Дали е спроведено истражување или изготвена информација во било кој облик која се однесува на тоа колку деца во градот Скопје не се евидентирани со матични броеви?

Доколку е спроведено, Ве молам за информација во однос на периодот на кој се однесува и за копија од истото.

-Дали во градот Скопје постојат државни центри за згржување на децата кои се на улица?

Доколку постојат, Ве молам за информација кога се отворени, на кои локации, колку вработени има во истите и со каква динамика функционираат, односно колку деца дневно згрижуваат?

Одговор:

- На територијата на Град Скопје, има воспоставено Дневен центар за деца во ризик (деца на улица), кој е Организациона единица на ЈУ Меѓуопштински центар за социјална работа на град Скопје. Покрај овој центар, лиценцирани и две здруженија како даватели на социјална услуга за дневен престој – Дневен центар за деца во ризик (деца на улица), кои се финансирани од страна на Министерството за труд и социјална политика на јавен повик за финансирање на лиценцирани даватели на социјални услуги.

- Кои се обврските и надлежностите на Одделот за заштита на деца во ризик и деца во улица кој функционира во рамките на ЈУ Меѓуопштински центар за социјална работа на Град Скопје?

Одговор:

- По однос на прашањето „Кои се обврските и надлежностите на Одделот за заштита на деца во ризик и деца на улица кој функционира во рамките на ЈУ Меѓуопштински центар за социјала работа на град Скопје“ известуваме дека со реформата во системот на социјална заштита и донесување на новиот Закон за социјална заштита овие оддели се трансформирани во 6 подрачни служби во општини на територија на град Скопје. Оддел за заштита на деца во ризик и деца на улица врши услуги на информирање и упатување, услуги на стручна помош и поддршка, услуги на советување, услуги на вон-семејна заштита и мерки на помош и заштита на деца во ризик, деца на улица, деца сведоци, деца жртви на дејствија. Одделот постапува по барање на родител, пријава од училиште, по барање на основно јавно обвинителство, министерство за внатрешни работи и други институции и организации. Во Одделот на Кисела Вода, функционира и дневениот центар за деца цо ризик (деца на улица), кој на овие деца им обезбедува услуга за дневен престој со дневно згрижување, индивидуални активности за стекнување животни и работни вештини, социјални, културни и рекреативни активности, едукација, социјална поддршка на лицата и нивните семејства и други сродни активности.

- Колку вработени има Одделот за заштита на деца во ризик и деца во улица кој функционира во рамките на ЈУ Меѓуопштински центар за социјална работа на Град Скопје?

Одговор:

- Во секоја подрачна служба на општинско ниво на територија на град Скопје постапува тим составен од социјален работник, педагог, психолог и правник.